Nr. C 230/4 De Europæiske Fællesskabers Tidende 11.9.86 
II 
(Forberedende retsakter) 
KOMMISSIONEN 
Forslag til Rådets direktiv om de forpligtelser med hensyn til offentliggørelse af dokumenter 
vedrørende årsregnskaber, der påhviler filialer oprettet i en medlemsstat af kreditinstitutter og 
finansieringsinstitutter med hjemsted uden for denne medlemsstat 
KOM(86) 396 endelig udg. 
(Forelagt Rådet af Kommissionen den 7. august 1986) 
(86/C 230/05) 
RÅDET FOR DE EUROPÆISKE FÆLLESSKABER HAR — 
under henvisning til traktaten om oprettelse af Det euro­
pæiske økonomiske Fællesskab, særlig artikel 54, stk. 3, 
litra g), 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det økonomiske Ud­
valg, og 
ud fra følgende betragtninger: 
Virkeliggørelsen af et europæisk indre marked forudsæt­
ter, at filialer af kreditinstitutter og finansieringsinstitut­
ter med hjemsted i en anden medlemsstat behandles på 
lige fod med filialer af kreditinstitutter og finansierings­
institutter med hjemsted i samme medlemsstat; dette in­
debærer i forbindelse med offentliggørelse af dokumen­
ter vedrørende årsregnskaber, at det ér tilstrækkeligt, at 
filialer af sådanne institutter med hjemsted i en anden 
medlemsstat offentliggør dokumenter vedrørende års­
regnskabet for instituttet som helhed; 
forslaget til et 11. rådsdirektiv om offentlighed vedrør­
ende filialer fastsætter visse forpligtelser til offentliggør­
else af dokumenter og oplysninger med hensyn til filialer 
etableret i en medlemsstat af visse typer af selskaber un­
dergivet en anden stats lovgivning; med hensyn til offent­
liggørelse af regnskaber henviser artikel 11 i dette forslag 
til direktiv til særlige bestemmelser, der skal fastsættes 
for banker og andre finansieringsinstitutter; 
den i nogle medlemsstater gældende praksis, hvorefter fi­
lialer af kreditinstitutter og finansieringsinstitutter med 
hjemsted uden for den pågældende medlemsstat skal of­
fentliggøre særskilte årsregnskaber for disse filialer, har 
mistet sin berettigelse efter vedtagelsen af Rådets direktiv 
om bankers og andre finansieringsinstitutters årsregnska­
ber; årsregnskaber for filialer kan alligevel ikke give of­fentligheden, herunder kreditorerne, et tilstrækkeligt 
indblik i virksomhedens finansielle situation, da det af en 
sammenhængende helhed ikke kan betragtes isoleret; 
i betragtning af det nuværende integrationsniveau er det 
imidlertid nødvendigt at tage hensyn til den omstændig­
hed, at der er behov for visse oplysninger om den virk­
somhed, der udøves af filialer af kreditinstitutter og 
finansieringsinstitutter med hjemsted uden for den på­
gældende medlemsstat; omfanget af disse oplysninger må 
imidlertid begrænses for at undgå konkurrencefordrej­
ninger; 
for så vidt angår filialer af kreditinstitutter og finansie­
ringsinstitutter med hjemsted i et tredjeland, forudsætter 
kravet om ensartede konkurrencevilkår på den ene side, 
at disse ved dokumenter vedrørende offentliggørelsen af 
årsregnskaber skal opfylde normer, der er identiske eller 
jævnbyrdige med de i Fællesskabet gældende, og på den 
anden side, at heller ikke disse skal have pligt til at of­
fentliggøre særskilte filialregnskaber, når de opfylder 
ovennævnte krav; 
den jævnbyrdighed, der i dette direktiv kræves, for så 
vidt angår de dokumenter vedrørende årsregnskaber, der 
hidrører fra kreditinstitutter og finansieringsinstitutter 
med hjemsted i et tredjeland, kan give anledning til vur-
deringsproblemer; det er derfor nødvendigt, at dette og 
andre problemer, der måtte opstå i forbindelse med dette 
direktiv, navnlig dets anvendelse, behandles i fællesskab 
af repræsentanter for medlemsstaterne og Kommissionen 
i et kontaktudvalg; for at begrænse antallet af sådanne 
udvalg, bør dette samarbejde foregå inden for det ud­
valg, der blev nedsat ved artikel 52 i Rådets direktiv 
78/660/EØF (*), som dog ved behandling af problemer 
vedrørende kreditinstitutter bør sammensættes med hen­
blik herpå — 
(*) EFT nr. L 222 af 14. 8. 1978, s. 11. 
11.9.86 De Europæiske Fællesskabers Tidende Nr. C 230/5 
UDSTEDT FØLGENDE DIREKTIV: 
Artikel 1 
Anvendelsesområde 
1. De i dette direktiv foreskrevne samordningsforan-
staltninger finder anvendelse på filialer, der er oprettet i 
en medlemsstat af kreditinstitutter og finansieringsinsti­
tutter, jf. artikel 2 i Rådets direktiv .../.. ./EØF ('), med 
hjemsted uden for denne medlemsstat. Dette direktiv fin­
der endvidere anvendelse på filialer oprettet af kreditin­
stitutter og finansieringsinstitutter med hjemsted i et 
tredjeland, dersom dette kredit- eller finansieringsinstitut 
er oprettet under en form, der kan sidestilles med de i 
artikel 3 i direktiv .../.. ./EØF nævnte selskabsformer. 
2. Artikel 1, tredje led, i Rådets direktiv 77/780/ 
EØF (2) finder tilsvarende anvendelse på de i nærvær­
ende direktiv omhandlede filialer af kreditinstitutter og 
finansieringsinstitutter. 
Artikel 2 
Bestemmelser vedrørende filialer af kreditinstitutter og 
finansieringsinstitutter med hjemsted i en anden medlems­
stat 
1. Medlemsstaterne foreskriver, at filialer af kreditin­
stitutter og finansieringsinstitutter med hjemsted i en an­
den medlemsstat offentliggør de i artikel 42 i direktiv 
.../.. ./EØF nævnte dokumenter (årsregnskaber, kon­
solideret regnskab, årsberetning, konsolideret årsberet­
ning samt beretninger fra den person, der er ansvarlig 
for revisionen af årsregnskabet og det konsoliderede års­
regnskab) for det pågældende kreditinstitut eller finan­
sieringsinstitut efter bestemmelserne i nævnte artikel. 
2. Disse dokumenter skal være udarbejdet og revideret 
efter retsreglerne i den medlemsstat, hvor kreditinstitut­
tet eller finansieringsinstituttet har sit hjemsted, i over­
ensstemmelse med direktiv .../.. ./EØF. 
3. En filial kan ikke tilpligtes at offentliggøre et års­
regnskab, der angår dens egen virksomhed. 
4. Indtil yderligere samordning har fundet sted, kan 
medlemsstaterne kræve nedenstående supplerende oplys­
ninger af filialerne: 
a) — størrelsen af den i filialens indskudte kapital, 
— filialens driftsresultat, 
(') Forslag til Rådets direktiv om bankers og andre penge- og 
finansieringsinstitutters årsregnskaber; EFT nr. C 130 af 
1.6. 1981 og ændringsforslag EFT nr. C 83 af 24. 3. 1984 
og EFT nr. C 351 af 31. 12. 1985. 
(2) EFT nr. L 322 af 17. 12. 1977, s. 30. — filialens samlede indtægter under posterne 1 til 3 
samt 6 i artikel 29 eller posterne B 1 til B 3 og B 6 
i artikel 30 i direktiv .../.. ./EØF, 
— de samlede tilgodehavender og den samlede gæld, 
der kan tilskrives filialen opdelt på tilgodehaven­
der hos og gæld til henholdsvis kreditinstitutter og 
kunder, 
— filialens samlede mellemværende (aktiv eller pas­
siv) med moderinstituttet, andre filialer og virk­
somheder, der indgår i kredit- eller finansierings­
instituttets konsoliderede regnskaber; 
b) en beskrivelse af filialens virksomhed med angivelse af 
de vigtigste områder for filialens aktiviteter i årsregn­
skabet. 
Kræves disse oplysninger revideret, skal de verificeres af 
en eller flere personer, som ifølge retsreglerne i den med­
lemsstat, hvor filialen er beliggende, er autoriseret til at 
foretage revision af årsregnskaber. 
Artikel 3 
Bestemmelser vedrørende filialer af kreditinstitutter og 
finansieringsinstitutter med hjemsted i tredjelande 
1. Medlemsstaterne foreskriver, at filialer af kreditin­
stitutter og finansieringsinstitutter med hjemsted i et 
tredjeland offentliggør de i artikel 2, stk. 1, nævnte do­
kumenter, som skal være udarbejdet og revideret efter 
det pågældende tredjelands retsregler efter bestemmel­
serne i nævnte artikel. 
2. Dersom disse dokumenter er identiske eller jævn­
byrdige med de dokumenter, der udarbejdes efter for­
skrifterne i direktiv .../.. ./EØF, finder artikel 2, stk. 3, 
anvendelse. 
3. Dersom opstillingen eller udarbejdelsen af de- i stk. 
1 nævnte dokumenter ikke er identisk eller ækvivalent 
med de dokumenter, der udarbejdes i henhold til direktiv 
.../.. ./EØF kan medlemsstaterne kræve, at filialerne 
offentliggør årsregnskaber, der udelukkende angår deres 
egen virksomhed. 
4. I de i stk. 2 og 3 nævnte tilfælde finder artikel 2, 
stk. 4, anvendelse. 
5. Medlemsstaterne må ikke over for filialer af kredit­
institutter og finansieringsinstitutter med hjemsted i et 
tredjeland anvende bestemmelser, der stiller disse filialer 
gunstigere end filialer af kreditinstitutter eller finansie­
ringsinstitutter med hjemsted i en anden medlemsstat. 
Nr. C 230/6 De Europæiske Fællesskabers Tidende 11.9.86 
Artikel 4 
Sprog 
Medlemsstaterne kan kræve, at de i dette direktiv om­
handlede dokumenter offentliggøres på den pågældende 
medlemsstats officielle sprog, samt at oversættelser af 
disse dokumenter skal være bekræftede. 
Artikel 5 
Kontaktudvalg 
Det ved artikel 52 i direktiv 78/660/EØF nedsat-te kon­
taktudvalg har i en hertil svarende sammensætning også 
til opgave 
a) uden at det berører anvendelsen af bestemmelserne i 
traktatens artikel 169 og 170 at fremme en ensartet 
anvendelse af dette direktiv gennem regelmæssige 
drøftelser, navnlig af konkrete spørgsmål i forbindelse 
med direktivets anvendelse, som f.eks. bedømmelse af 
spørgsmål vedrørende jævnbyrdighed; 
b) om fornødent at rådgive Kommissionen vedrørende 
udvidelser eller ændringer af dette direktiv. Artikel 6 
Afsluttende bestemmelser 
1. Medlemsstaterne sætter de nødvendige love og 
administrative bestemmelser i kraft for senest den 
1. januar 1990 af efterkomme dette direktiv. De un­
derretter straks Kommissionen herom. 
2. Medlemsstaterne kan bestemme, at de i stk. 1 
omhandlede bestemmelser først finder anvendelse på 
årsregnskaber for det regnskabsår, der begynder den 
1. januar 1992 eller i løbet af 1992. 
3. Medlemsstaterne meddeler Kommissionen tek­
sten til de vigtigste nationale retsforskrifter, som de 
udsteder på det område, der er omfattet af dette di­
rektiv. 
Artikel 7 
Dette direktiv er rettet til medlemsstaterne.